วันก่อนไปธุระใกล้ ๆ ร้าน จึงแวะไปทานอาหารค่ำ ร้านเป็นร้านขนาดเล็ก มีรายการอาหารไม่มากนัก ..ปกติทางร้านขายขนมเค้กด้วย แต่วันที่แวะไป ขนมในตู้หมด ..ร้านเตรียมหยุดวันจันทร์ค่ะ

รายการที่สั่ง

ข้าวไข่ข้นต้มยำทะเล 89 บาท จานนี้ข้าวสวยปริมาณพอดี แต่งหน้าด้วยไข่เจียว น้ำราดเข้มข้นขลุกขลิกรสต้มยำ แซ่บดีค่ะ

ข้าวต้มยำกุ้งน้ำใสรวมมิตร +ไข่เจียว 99 บาท ข้าวสวยนุ่ม เคียงมาพร้อมไข่เจียว และ ต้มยำน้ำใส 1 ถ้วย ต้มยำรสเข้มข้น ครบเครื่องต้มยำ รสชาติดี

ตอนที่สั่งอาหารไม่ได้สั่งเครื่องดื่ม ทางร้านก็นำน้ำเปล่ามาเสิร์ฟให้ 2 แก้ว การบริการน่ารัก บรรยากาศร้านเงียบ ๆ เป็นส่วนตัวดีค่ะ

